Barley Wine 27,5 Bourbon BA (Doctor Brew, Poola) pdl 0,5 l. alc 12,5 %vol. ratebeeri liigimääratlus: "barley wine" ja hinnang 99 punkti.
Tootjainfo (guugeltõlke abil): "Empirically: BEER FULL CLASS, sunbeds OVER YEAR TO SATURATED THE LIMIT coconut-vanilla-ALMOND ESSENCE BOURONOWEJ BARRELS.DELIGHT IS THE SMELL THAT THE PRESENCE leave their TRACK ... REMEMBER TO LONG.
Trascendentalnie: your ears whilst sniffing. TEN eerily tempting aroma DISCLAIMS ALL LAWS OF PHYSICS. Take a small sip ... BEER TO EXCELLENCE In his infinite melts IN YOUR LANGUAGE, BY THEN - NOTHING AMROZJA - penetrate INSIDE YOUR HEAD. IRREVOCABLY. WITHOUT BORDERS. Please try to be unbiased observer of this phenomenon. SURRENDER TO MU. Enjoy it.
85 IBU"
No on ikka jura see guugeltõlke produkt seekord.
Keskmist kasvu pudel, lakooniline sildikujundus. Vahakael ning teadmine, et tegu on burboonivaadi hoidisega, loovad ette piduliku ja naudinguootuselise meeleolu. Paneks kasvõi lipsu ette, kui vana Gambrinus ainult lipsu kannaks. Muuseas esimest korda on au kohata vahakaela, kus vahale on pressitud pitser!
Sentimeetrine valge vahukiht pole küll kuigi püsiv, kuid haakub mõnel määral klaasiseintele. Õlle värvus - vähese hõljumiga kuldpunane.
Delikaatne, ent õilis portveinilik vine hõljub kaugele. Lähemalt nuhutades seguneb ordraveinile omase veniva magushapukusele lisaks vaniljet, kirsikompotti ja muskaati, konservpirne ja -virsikuid. Kuninglik segu, kas teate!
Esmamekk. Raske ja õilis. Vanilje ja šerri. Vaniljekreem ja iiriskomm. Saksofon. Džäss. Lakk-kingad.
Keskmaitse. Vanilje-liköör. Muskaatvein. Datlid. Hämar kinnine klubi, kus koos vaid omad ja hullud. Kus viskiaurud segunevad kirega muusika vastu. Suletudsilmi mängitud saksisoolo.
Lõppmaitse. Mõrkjas vanilje. Datlivaht. Valges šokolaadis männiokkad. Kontrabassi tuksed su kuklas. Sordiin-tromboon. Vau-vau võttes.
Järelmekk. JämeJumal. See läheb aina paremaks. See muusika. Jazz-blues. Vat see.
Vana Gambrinus pole enam ammu melomaan. Kuid see vaadilaagerdet odravein viis ta ära. Sama soovin teilegi. Minge ära. Käige ära. Üle võlli. Teisel poole jõge. Külas. Kodus. Ja tulge tagasi, laetuna. Muusika teie sees, või linnulaul, või merekohin. Või teie oma veretukse ainult oma rütmis.